|  |  |
| --- | --- |
| Untitled-1 | **ΕΘΝΙΚΟ ΜΕΤΣΟΒΙΟ ΠΟΛΥΤΕΧΝΕΙΟ**  **ΓΕΝΙΚΗ ΔΙΕΥΘΥΝΣΗ ΔΙΟΙΚΗΤΙΚΗΣ ΣΤΗΡΙΞΗΣ & ΣΠΟΥΔΩΝ**  **ΔΙΕΥΘΥΝΣΗ ΜΕΡΙΜΝΑΣ**  **ΤΜΗΜΑ ΦΟΙΤΗΤΙΚΗΣ ΜΕΡΙΜΝΑΣ**  Ηρ. Πολυτεχνείου 9, Πολυτεχνειούπολη, Ζωγράφου, 157-80, Αθήνα, Τηλ. 210 7721928 |

**Αθήνα, 21.05.2020**

|  |
| --- |
| **ΑΝΑΚΟΙΝΩΣΗ - ΠΡΟΣΚΛΗΣΗ** |

Η Πρυτανεία του Εθνικού Μετσόβιου Πολυτεχνείου

γνωστοποιεί ότι θα χορηγηθεί η **υποτροφία**

**στη Μνήμη** **«ΠΡΟΚΟΠΙΟΥ ΣΤΥΛ. ΒΑΣΙΛΕΙΑΔΗ» ακαδ. έτους 2019-2020.**

Η υποτροφία «ΠΡΟΚΟΠΙΟΥ ΣΤΥΛ. ΒΑΣΙΛΕΙΑΔΗ» θα χορηγηθεί για μεταπτυχιακές σπουδές στην ειδικότητα της Πολεοδομίας σε Πανεπιστήμιο της Αγγλίας σε έναν Έλληνα υπήκοο, μέχρι 36 ετών, απόφοιτο της Σχολής Αρχιτεκτόνων Μηχανικών του Ε.Μ.Π. με τον μεγαλύτερο βαθμό διπλώματος (τουλάχιστον «Λίαν Καλώς»), ανεξάρτητα του έτους αποφοιτήσεως. Σε περίπτωση ισοβαθμίας στο Δίπλωμα, την υποτροφία θα λάβει εκείνος που έχει αποφοιτήσει παλαιότερα και έχει ήδη εμπειρία στην Αρχιτεκτονική εργασία.

Η διάρκεια της υποτροφίας είναι ετήσια, με δυνατότητα παράτασης κατά ένα έτος, και το ποσό της ανέρχεται **σε 3.600,00 €**.

Οι υποψήφιοι πρέπει **έως και τις 08.07.2020** να υποβάλουν ηλεκτρονικά στο [protokollo@central.ntua.gr](mailto:protokollo@central.ntua.gr) τα ακόλουθα παραστατικά:

1. Αίτηση (η οποία είναι αναρτημένη μαζί με την ανακοίνωση στο [www.ntua.gr](http://www.ntua.gr) στα Νέα / Ανακοινώσεις / Προκηρύξεις)
2. Πιστοποιητικό Γεννήσεως
3. Αντίγραφο διπλώματος από τη Σχολή Αρχιτεκτόνων Μηχανικών Ε.Μ.Π.
4. Μεταφρασμένο έγγραφο αποδοχής από Πανεπιστήμιοτης Αγγλίας
5. Βιογραφικό σημείωμα
6. Αποδεικτικά εργασιακής εμπειρίας
7. Υπεύθυνη δήλωση του Ν.1599/86 ότι δεν έλαβαν, ούτε λαμβάνουν υποτροφία για τις ίδιες σπουδές (δηλ. και για τις παρούσες και για το ίδιο επίπεδο σπουδών, ήτοι στην περίπτωσή τους για μεταπτυχιακές σπουδές) από την ίδια ή άλλη κληρονομιά, κληροδοσία ή δωρεά και ότι δεν έχασαν από δική τους υπαιτιότητα προηγούμενη υποτροφία
8. Απόσπασμα ποινικού μητρώου (θα αναζητηθεί αυτεπάγγελτα).

Για περισσότερες πληροφορίες μπορείτε να επικοινωνείτε με το Τμήμα Φοιτητικής Μέριμνας:

τηλ. 2107721927, 210 7721356, 2107721951

[loupaki@mail.ntua.gr](mailto:loupaki@mail.ntua.gr) & [balabani@central.ntua.gr](mailto:balabani@central.ntua.gr).

**Μετά τη λήξη της προθεσμίας χάνεται το δικαίωμα συμμετοχής στις διαδικασίες ανάδειξης του/της δικαιούχου.**

|  |
| --- |
| **ΜΕ ΕΝΤΟΛΗ ΤΟΥ ΠΡΥΤΑΝΗ**  **Ο ΠΡΟΪΣΤΑΜΕΝΟΣ ΤΗΣ**  **Δ/ΝΣΗΣ ΜΕΡΙΜΝΑΣ κ.α.α.** |
|  |
| **ΕΥΑΓ. ΦΕΛΕΚΟΣ** |